**ROMÂNIA**

**JUDEŢUL VRANCEA**

**CONSILIUL JUDEŢEAN**

 **HOTĂRÂREA nr.131**

 **din 16 iulie 2025**

 **privind:**  aprobarea realizării unei construcții de tip hala cu destinația garaj - spălătorie auto, de către Sindicatul Liber Ambulanță Vrancea pentru Serviciul de Ambulanță Județean Vrancea, în municipiul Focșani, str. Comisia Centrală

**Consiliul Județean Vrancea,**

**- ținând cont de** referatul Direcției Arhitect Șef, înregistrat sub nr. 11216/27.06.2025 privind aprobarea realizării unei construcții ( hala tip garaj) - spălătorie auto pentru Serviciul de Ambulanță Județean Vrancea de către Sindicatul Liber Ambulanță Vrancea, în municipiul Focșani, str. Comisia Centrală, teren aflat în domeniul public al Județului Vrancea;

-**văzând** Memoriul justificativ privind solicitarea construirii unei hale de tip garaj pentru ambulanțe pe un teren aflat în proprietatea Consiliului Județean Vrancea nr.62/25.04.2025 înregistrat la Consiliul Județean Vrancea sub nr. 6979/24.04.2025;

- **ținând** cont de adresa Serviciului de Ambulanță Județean Vrancea nr.3221/19.06.2025 înregistrată la Consiliul Județean Vrancea sub nr.9088/20.06.2025;

**-văzând** Cartea funciară nr. 68680, Județul Vrancea - Unitatea Administrativ Teritorială Focșani, str. Comisia Centrală;

- **în conformitate** cu art.867 alin (2) din Codul civil, cu modificările și completările ulterioare;

- **luând act de** raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea;

**-** **în baza** art. 173 alin.(1) lit.f) O.U.G nr. 57/2019 privind Codul administrativ, cu modificările și completările ulterioare;

- **în temeiul** art. 196 alin.(1) lit.a) din O.U.G. nr. 57/2019 privind Codul administrativ, cu modificările și completările ulterioare,

 **HOTĂRĂŞTE:**

**Art.1** Aprobarea realizării unei construcții de tip hală cu destinația garaj - spălătorie auto de către Sindicatul Liber Ambulanță Vrancea pentru Serviciul de Ambulanță Județean Vrancea, situată în municipiul Focșani, str. Comisia Centrală, teren inventariat în domeniul public al județului Vrancea, Cartea funciară nr. 68680 cu nr. cadastral 10295 N.

**Art.2** Realizarea construcției de tip hala cu destinația garaj - spălătorie auto cu racordarea și branșarea la utilități se va face cu respectarea legislației în vigoare, urmând ca toate avizele, acordurile și autorizațiile necesare să fie obținute de către Sindicatul Liber Ambulanță Vrancea.

**Art.3** Prevederile prezentei hotărâri vor fi duse la îndeplinire de Președintele Consiliului Județean Vrancea prin aparatul de specialitate şi vor fi comunicate celor interesaţi de secretarul general al judeţului prin Serviciul administraţie publică, Monitor Oficial Local şi arhivă din cadrul Direcţiei juridice şi administrație publică.

**Președintele**

**Consiliului Județean Vrancea**

**Nicușor HALICI**

 **Contrasemnează,**

 **Secretar general al județului**

 **Raluca Dan**